# Giro d'Itàlia de 2017, etapes 8 a 14

    Per a d'altres etapes podeu mirar: Giro d'Itàlia de 2017, etapes 1 a 7 i Giro d'Itàlia de 2017, etapes 15 a 21
El Giro d'Itàlia de 2017 va ser l'edició número 100 del Giro d'Itàlia i es disputà entre el 5 i el 28 de maig de 2017, amb un recorregut de 3 614,1 km distribuïts en 21 etapes, dues d'elles com a contrarellotge individual. Aquesta era 21a prova de l'UCI World Tour 2017. La sortida es feia a l'Alguer i finalitzà a Milà.
Llegenda :
| El porta el líder de la Classificació general | El porta el líder del Gran Premi de la muntanya |
| El porta el líder de la Classificació per punts | El porta el líder de la Classificació dels joves |

## Etapa 8
### Molfetta – Peschici, 13 de maig de 2017, 189 km

Etapa que ressegueix la costa adriàtica en direcció nord. Els primers 85 km, fins a Manfredonia, són totalment plans, mentre la segona part de l'etapa té dos ports i contínues pujades i baixades. Al km 100,7 es corona el Mont Sant’Angelo, una collada de segona categoria de 9,6 km de llargada al 6,1% de desnivell; i al km 143 la Coppa Santa Tecla, de quarta. A manca de 7 km pel final es corona Coppa del Fornaro, una cota no puntuable. L'arribada és en pujada, amb 1.500 metres al 5,7% i rampes de fins al 12%.
Font: ProCyclingStats :
Font: ProCyclingStats :

## Etapa 9
### Montenero di Bisaccia – Blockhaus, 14 de maig de 2017, 149 km

Nova etapa que ressegueix en bona part la costa adriàtica en direcció nord fins a arribar als afores de Pescara, moment en què es desvien cap a l'interior. Els primers 85 km són plans, per aleshores afrontar l'ascensió no puntuable fins a Chieti. El descens i uns falsos plans conduiran el recorregut fins al Blockhaus, un llarg i difícil port de 13,6 km al 8,4% de desnivell mitjà, on hi haurà instal·lada l'arribada.
Font: ProCyclingStats :
Font: ProCyclingStats :

## Etapa 10
### Foligno – Montefalco, 16 de maig de 2017, 39,8 km (Contrarellotge individual)

Després del segon dia de descans té lloc la primera contrarellotge individual de la present edició, amb un recorregut sinuós i que tot i no tenir cap port puntuable, sí presenta dos llargs trams d'ascensió: entre Bevagna i Madonna delle Grazie, amb 5 km al 4-5% de mitjana; i en els darrers 5 km d'etapa, en l'arribada a Montefalco, amb uns desnivells una mica més suaus que els anteriors.
Font: ProCyclingStats :
Font: ProCyclingStats :

## Etapa 11
### Florència (Ponte a Ema) – Bagno di Romagna, 17 de maig de 2017, 161 km

Etapa de mitja muntanya pels Apenins, amb quatre ports enllaçats i cap tram pla duran tota l'etapa a excepció dels primers 15 km. Els quatre ports són: el Passo della Consuma (km 31,8; 15,9 km al 6,1%), el Passo della Calla (km 64,2; 16 km al 5,3%), el Passo del Carnaio (km 102,4; 11,4 km al 4,5%) i el Monte Fumaiolo (km 135,8; 23,1 km al 3,7%, però amb els 3 darrers km gairebé al 9%). L'arribada a Bagno di Romagna és plana.
Font: ProCyclingStats :
Font: ProCyclingStats :

## Etapa 12
### Forlì – Reggio de l'Emília, 18 de maig de 2017, 229 km

Etapa més llarga de la present edició, amb dues cotes en la primera part de l'etapa i uns darrers 100 km totalment plans per la vall del Po.
Font: ProCyclingStats :
Font: ProCyclingStats :

## Etapa 13
### Reggio de l'Emília – Tortona, 19 de maig de 2017, 167 km

Etapa totalment plana per la vall del Po.
Font: ProCyclingStats :
Font: ProCyclingStats :

## Etapa 14
### Castellania – Santuari d'Oropa, 20 de maig de 2017, 131 km

Etapa molt curta, amb uns primes 100 km totalment plans, per aleshores anar a buscar l'ascensió final fins al Santuari d'Oropa, un port d'11,8 km al 6,2% de desnivell.
Font: ProCyclingStats :
Font: ProCyclingStats :

## Referències

* ↑ Garibaldi, p.89-95.
* ↑ Garibaldi, p.97-103.
* ↑ Garibaldi, p.106-111.
* ↑ Garibaldi, p.113-119.
* ↑ Garibaldi, p.121-127.
* ↑ Garibaldi, p.129-135.
* ↑ Garibaldi, p.137-142.